
Đakovo, 20. veljače 2026.
Z A P I S N I K  

s 14. sjednice Školskog odbora Osnovne škole „Vladimir Nazor“ Đakovo koja je održana 20. veljače 2026. godine u uredu ravnatelja Škole s početkom u 18,00 sati.

NAZOČNI:   Mira Racić i Dražen Matasović  – predstavnici iz reda učitelja i stručnih suradnika Škole

Tomislav Češnik – predstavnik iz reda radnika Škole

Antonio Duvnjak, Vedrana Bačić Jackanić - predstavnici iz reda osnivača Škole

IZOČNI:  Marina Božić- predstavnica iz reda osnivača Škole, Mirna Čosić - predstavnica roditelja učenika Škole

OSTALI NAZOČNI: Andrija Šušak, ravnatelj Škole, Mirela Jerković Serdarušić, tajnica Škole i Mandica Vrhovac, voditeljica računovodstva

Tajnica škole je poslala poziv na sjednicu elektronskim putem svim članovima u kojemu je bio predložen sljedeći dnevni red:

1. Usvajanje zapisnika s prethodne sjednice 

2. Donošenje Financijskog izvještaja za period od 1.1.2025. do 31.12.2025.

3. Prethodna suglasnost za zasnivanje radnog odnosa po natječaju objavljenom dana                   26. siječnja 2026. godine, za radno mjesto: Učitelj/ica informatike, 1 izvršitelj/ica, mjesto rada Kralja Tomislava 18, Đakovo, na određeno, nepuno radno vrijeme, 22 sata ukupnog tjednog radnog vremena, do povratka odsutne radnice na rad
4. Prethodna suglasnost za zasnivanje radnog odnosa po natječaju objavljenom dana                   26. siječnja 2026. godine, za radno mjesto: Učitelj/ica matematike, 1 izvršitelj/ica, mjesto rada Kralja Tomislava 18, Đakovo, na određeno, nepuno radno vrijeme, 18 sati ukupnog tjednog radnog vremena, do povratka odsutne radnice na rad.

5.  Razno

Predloženi Dnevni red jednoglasno je prihvaćen.

Ad 1) Usvajanje zapisnika s prethodne sjednice

Mira Racić: Zapisnik s prethodne sjednice ste dobili zajedno s pozivom. Ima li primjedbi ili dopuna?

Primjedbi i dopuna nije bilo.

Zapisnik s prethodne, 13. sjednice jednoglasno se usvaja.

Ad 2) Donošenje Financijskog izvještaja za period od 1.1.2025. do 31.12.2025.

Voditeljica računovodstva Škole – Mandica Vrhovac poslala je elektronskim putem Financijski izvještaj za period od 1.1.2025. do 31.12.2025. g. te ga na sjednici predstavila nazočnim članovima. 

Privitak: - Financijski izvještaj za period od 1.1.2025. do 31.12.2025. godine
Članovi Školskog obora nisu imali primjedbi i dopuna te je tako jednoglasno donesena:
O D L U K A

I. Usvaja se  Financijskog izvještaja za period od 1.1.2025. do 31.12.2025.

II. Financijskog izvještaja za period od 1.1.2025. do 31.12.2025 objavljuje se na službenoj stranici Škole. 

Ad 3) Prethodna suglasnost za zasnivanje radnog odnosa po natječaju objavljenom dana                   26. siječnja 2026. godine, za radno mjesto: Učitelj/ica informatike, 1 izvršitelj/ica, mjesto rada Kralja Tomislava 18, Đakovo, na određeno, nepuno radno vrijeme, 22 sata ukupnog tjednog radnog vremena, do povratka odsutne radnice na rad

Ravnatelj je upoznao članove Školskog odbora s tijekom postupka zapošljavanja na radno mjesto učitelja/učiteljice informatike, jedan izvršitelj/ica, na određeno nepuno radno vrijeme od 22 sata tjedno, do povratka odsutne radnice.

Povjerenstvo za procjenu i vrednovanje kandidata pregledalo je pristigle prijave te utvrdilo da nitko od prijavljenih kandidata ne ispunjava formalne uvjete natječaja, te je pozvalo sve kandidate na usmeno testiranje. Testiranju su pristupila dva kandidata, od kojih je samo jedan ostvario više od 50 % bodova. Ravnatelj je s navedenim kandidatom obavio razgovor.

S obzirom na potrebe škole, ravnatelj predlaže da se s kandidatom Andrijanom Šogorić zasnuje radni odnos do povratka odsutne radnice, a najduže na razdoblje od 5 mjeseci, pri čemu se u navedenom roku mora ponoviti natječajni postupak sukladno Zakonu o odgoju i obrazovanju.

Nakon provedene rasprave, članovi Školskog odbora jednoglasno su donijeli

ODLUKU

Daje se prethodna suglasnost za zasnivanje radnog odnosa s Andrijanom Šogorić.

Ad 4) Prethodna suglasnost za zasnivanje radnog odnosa po natječaju objavljenom dana                   26. siječnja 2026. godine, za radno mjesto: Učitelj/ica matematike, 1 izvršitelj/ica, mjesto rada Kralja Tomislava 18, Đakovo, na određeno, nepuno radno vrijeme, 18 sati ukupnog tjednog radnog vremena, do povratka odsutne radnice na rad

Ravnatelj je upoznao članove Školskog odbora s tijekom postupka zapošljavanja na radno mjesto učitelja/učiteljice matematike, jedan izvršitelj/ica, na određeno nepuno radno vrijeme od 18 sati tjedno, do povratka odsutne radnice.

Povjerenstvo za procjenu i vrednovanje kandidata pregledalo je pristigle prijave te utvrdilo da samo jedan kandidat ispunjava formalne uvjete natječaja, te je proveden skraćeni postupak; ravnatelj je obavio razgovor s navedenim kandidatom.

Nakon provedene rasprave, članovi Školskog odbora jednoglasno su donijeli sljedeću odluku:

ODLUKA

Daje se prethodna suglasnost za zasnivanje radnog odnosa s Anamarijom Stojić.

Ad 3) Razno

Dodatanih pitanja i primjedbi nije bilo.

Sjednica je završena u 19,00 sati.

Zapisničarka:





Predsjednica Školskog odbora:

Mirela Jerković Serdarušić





Mira Racić


